सूत्रों के मुताबिक महाराज ने मनमीत और अमोल चव्हाण के जरिये पुणे में रियल इस्टेट में करोड़ों का निवेश किया था। नोटबंदी के बाद प्रॉपर्टी के भाव में अचानक गिरावट आई और महाराज के पास नकदी (लिक्विडिटी) की किल्लत होने लगी। बताया तो यह भी जाता है कि उन्होंने उन लोगों से मदद मांगी थी जो कभी महाराज से मिलने के लिए दिनभर उनके आश्रम में बैठे रहते थे लेकिन उन्होंने महाराज के फोन उठाना बंद कर दिए थे। महाराज को रियल इस्टेट कारोबारी और प्रसिद्ध फिल्म गायिका से भी रुपए मांगने पड़े थे।